# Zinaïda Botxàntseva

Zinaïda Petrovna Botxàntseva (rus: Зинаи́да Петро́вна Боча́нцева), nascuda el 10 de juliol de 1907 a Taixkent (Imperi Rus) i traspassada el 17 d'agost de 1973 a Taixkent (Unió Soviètica), fou una botànica soviètica, especialista en biologia cel·lular i embriologia, doctora en biologia, que fou professora de la Universitat de Taixkent i Director del Departament de Biologia Cel·lular i Embriologia del jardí botànic de l'Acadèmia de ciències de la República Socialista Soviètica de l'Uzbekistan. La seva abreviatura en botànica, d'acord amb la transliteració alemanya, és Botschantz.

## Carrera

En 1930-1933 va participar en expedicions per estudiar la flora de l'Àsia central soviètica. La seva recerca se centrà en el camp de la morfologia vegetal, citologia i biologia de les plantes silvestres, especialment de les tulipes. És autora de més de cinquanta publicacions sobre aquest tema. La seva tesi doctoral en 1960 titulada Morfologia, citologia i biologia de les tulipes donà lloc a la publicació d'una monografia del mateix títol en 1962 i traduïda a l'anglès el 1982. S'hi descriuen, en particular, les següents tulipes::
* Tulipa vvedenskyi Botschantz. Tulipa de Vvedenski
* Tulipa affinis Botschantz. Tulipa afina
* Tulipa butkovii Botschantz. Tulipa de Butkov
* Tulipa anadroma Botschantz. Tulipa anadroma
* Tulipa tschimganica Botschantz. Tulipa de Tximgan
* Tulipa uzbekistanica Botschantz. & Sharipov. Tulipa d'Uzbekistan
En 1950-1960 Zinaïda va treballar activament en la selecció de tulipes ornamentals i en la seva hibridació. Les varietats úniques de tulipes Liuba Xevtsova (classe 12) i Glòria maternal (Materínskaia slava) (classe 13) es van obtenir per selecció de bulbs recollits en l'hàbitat natural d'aquestes flors. La varietat Sortida de sol (classe 12) (Voskhod solntsa, coneguda com a Sunrise als països anglòfons) es va obtenir per hibridació en el si de l'espècie.
Nombroses classes de tulipes obtingudes per Zinaïda Botxàntseva foren guardonades amb medalles de bronze, d'argent o d'or a les diferents exposicions a Moscou del VDNKh. entre les quals, hom pot distingir: Cigonyet (Аистёнок) (classe 12); Veles roges (Алые Паруса) (classe 3); Ametista (Аметист) (classe 12); Aelita (Аэлита) (classe 12); Barmalei (Бармалей) (classe 5); Bakhor (Бахор) (classe 12); Vólnitsa (Вольница) (classe 5); Orient-1 (Восток-1) (classe 12); Sortida del sol (Восход Солнца) (classe 12); Vuit Mars (Восьмое Марта) (classe 12); Glétxer (Глетчер) (classe 5); Ícar (Икар) (classe 5); Lunar (Лунник) (classe 12); Liuba Xevtsova (Люба Шевцова) (classe 12); Liudmila (Людмила) (classe 13); Glòria maternal (Материнская Слава) (classe 13); Nadira (Надира) (classe 5); Nimfa (Нимфа) (classe 12); Novel·la (Новелла) (classe 12); Pamir (Памир) (classe 5), Professor I.A. Raikova (Профессор И. А. Райкова) (classe 12), Russalka (Русалка) (classe 5); Skriabin (Скрябин) (classe 5); Txukotka (Чукотка) (classe 5).

## Condecoracions

* Orde de Lenin
* Orde de la Bandera Roja del Treball
Zinaïda Botxàntseva és enterrada a Taixkent, al cementiri Botkin.

## Homenatges

Les tulipes de Tximgan foren batejades en honor seu:
* Tulipa de Zinaïda (Zenaïda): Tulipa zenaidae Vved
* Tulipa de Botxàntseva: Tulipa botschantzevae S.N.Abramova & Zakalyabina
Així com d'altres plantes:
* (Asphodelaceae) Eremurus zenaidae Vved.
* (Iridaceae) Juno zenaidae Vved.
* (Lamiaceae) Phlomis zenaidae Knorring
* (Lamiaceae) Phlomoides zenaidae (Popov) Adylov, Kamelin & Makhm

## Algunes publicacions

* К вопросу о стадийном развитии многолетних растений. // Труды Института ботаники АН Узбекской ССР, том 1, 1952.
* Тюльпаны и их культура в Ташкенте. [Les tulipes i llur cultura a Taixkent] Реферат работ АН УзССР, внедряемых в народное хозяйство. — Ташкент: Изд. АН УзССР, 1955.
* Онтогенез тюльпанов. [Ontogènesi de les tulipes] // Труды института ботаники АН УзССР, вып. 5, 1956.
* Тюльпаны. Морфология, цитология и биология. [Morfologia, citologia i biologia de les tulipes], Taixkent: Изд. АН УзССР, 1962. — 408 pàgines.
* Z. P., Botschantzeva. CRC Press. Tulips: taxonomy, morphology, cytology, phytogeography and physiology, 1982, p. 120. ISBN 9061910293.

## Vegeu també

* Víktor Botxàntsev

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ (anglès) Llista dels noms de plantes